PSD vrea înființarea societăților de lobby și a registrului de lobby și de reprezentare a intereselor, pentru a crește transparența în procesul de legiferare și în cel decizional, arată documentul discutat sâmbătă la ședința Consiliului Executiv al partidului de la Neptun.

Astfel, PSD Legea Lobby-ului prevede beneficii precum creșterea transparenței în procesul de legiferare și în cel decizional.

”Permite interacțiunea mediului de afaceri cu decidenții politici printr-o reglementare eficientă în acest sens.

Permite implicarea societății civile în procesul decizional, atât la nivel legislativ, cât și la nivel executiv”, arată documentul făcut public de PSD.

Legea ar urma să fie dată în octombrie prin Ordonanță de Guvern.

Textul de lege ar fi preluat integral din legislația în materie din Austria.